TKN วิ่งเกือบ 6% ลุ้นไตรมาส 3 กำไรโต โบรกฯ เชียร์ซื้อเป้า 15.40 บ.
TKN วิ่งเกือบ 6% ลุ้นไตรมาส 3 กำไรโต โบรกฯ เชียร์ซื้อเป้า 15.40 บ. ล่าสุดอยู่ที่ 11 บาท บวก 0.60 บาท หรือ 5.77% มูลค่าซื้อขาย 79.94 ล้านบาท
TKN วิ่งเกือบ 6% ลุ้นไตรมาส 3 กำไรโต โบรกฯ เชียร์ซื้อเป้า 15.40 บ. ล่าสุดอยู่ที่ 11 บาท บวก 0.60 บาท หรือ 5.77% มูลค่าซื้อขาย 79.94 ล้านบาท
22 ต.ค. 2563

ผู้สื่อข่าวรายงานว่า ราคาหุ้น บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ล่าสุด ณ เวลา 14.44 น. อยู่ที่ 11 บาท บวก 0.60 บาท หรือ 5.77% สูงสุดที่ 11 บาท ต่ำสุดที่ 10.40 บาท ด้วยมูลค่าซื้อขาย 79.94 ล้านบาท

ทั้งนี้ บล.เคทีบี (ประเทศไทย) ระบุในบทวิเคราะห์ แนะนำ “ซื้อ” หุ้น TKN ราคาเป้าหมาย 15.40 บาท/หุ้น ประเมินกำไรสุทธิไตรมาส 3/63 ที่ 101 ล้านบาท เพิ่มขึ้น 48% เมื่อเทียบจากปีก่อน และ 18% เมื่อเทียบจากไตรมาสก่อน หนุนโดย 1) รายได้รวมที่ 1,170 ล้านบาท (ลดลง 8% เมื่อเทียบจากปีก่อน แต่เพิ่มขึ้น 5% เมื่อเทียบจากไตรมาสก่อน) การลดลงเมื่อเทียบจากปีก่อน มาจากรายได้ในประเทศที่ยังคงปรับตัวลดลง 40% เมื่อเทียบจากปีก่อน แต่มีรายได้ต่างประเทศที่ขยายตัว  17% เมื่อเทียบจากปีก่อน ช่วยชดเชย ส่วนขยายตัวเมื่อเทียบจากไตรมาสก่อน จากรายได้ทั้งในและต่างประเทศที่ฟื้นตัว
รวมทั้ง 2) GPM ขยายตัวเมื่อเทียบจากปีก่อนและเมื่อเทียบจากไตรมาสก่อน จาก utilization rate ของโรงงานที่ดีขึ้น และรับรู้ต้นทุนสาหร่ายใหม่ล็อตปี 2562 เต็มไตรมาส และ 3) SG&amp;A to sales ปรับตัวลดลงเมื่อเทียบจากปีก่อนและเมื่อเทียบจากไตรมาส จากการลดค่าใช้จ่ายทางการตลาดลง
ทั้งนี้ยังคงประมาณการกำไรสุทธิปี 2563 ที่ 382 ล้านบาท เพิ่มขึ้น 4% เมื่อเทียบจากปีก่อน และปี 2564  ที่ 545 ล้านบาท (เพิ่มขึ้น 43% เมื่อเทียบจากปีก่อน)
ขณะที่ราคาหุ้น outperform SET +6% ใน 3 เดือนที่ผ่านมาแนวโน้มผลประกอบการครึ่งปีหลังปี 2563 ที่ดีขึ้นเมื่อเทียบจากปีก่อน และเมื่อเทียบจากครึ่งปีแรก ปัจจุบัน TKN เทรดอยู่ที่ 2021E PER ที่ 25.2x (-1.25SD below 5-yr average PER) แม้มองว่าปี 2563 ไม่ใช่ปีที่ดีของ TKN เนื่องจากได้รับผลกระทบจาก COVID-19 แต่เชื่อมั่นว่าผลประกอบการจะกลับมาเติบโตโดดเด่นอีกครั้งในปี 2564